wannaphong/clean_thaiwikipedia huggingface dataset:
# เทศบาลตำบลเชิงทะเล
เทศบาลตำบลเชิงทะเล เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลเชิงทะเล ในอำเภอถลาง จังหวัดภูเก็ต เดิมมีฐานะเป็นสุขาภิบาลเชิงทะเลที่จัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,870 คน

พื้นที่เทศบาลตำบลตั้งอยู่ทางทิศตะวันตกเฉียงใต้ของอำเภอถลาง อยู่ห่างจากที่ว่าการอำเภอถลางประมาณ 7.7 กิโลเมตร ศาลากลางจังหวัดภูเก็ตประมาณ 19 กิโลเมตร อยู่ห่างจากกรุงเทพมหานครประมาณ 835 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานนานาชาติภูเก็ต มีพื้นที่รับผิดชอบ 5.60 ตารางกิโลเมตร หรือคิดเป็นพื้นที่ประมาณ 3,500.0 ไร่ เป็นศูนย์กลางทางเศรษฐกิจที่สำคัญแห่งหนึ่งของอำเภอถลาง เป็นที่ตั้งของสถานีตำรวจภูธรเชิงทะเล
# เทศบาลตำบลเทพกระษัตรี
เทศบาลตำบลเทพกระษัตรี เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1–3, 7 ของตำบลเทพกระษัตรี ในอำเภอถลาง จังหวัดภูเก็ต เดิมมีฐานะเป็นสุขาภิบาลเทพกระษัตรีที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 9,256 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอถลาง จังหวัดภูเก็ต อยู่ห่างจากศาลากลางจังหวัดภูเก็ตประมาณ 20.7 กิโลเมตร อยู่ห่างจากกรุงเทพมหานครประมาณ 827 กิโลเมตร และใช้เวลา 1 ชั่วโมง 15 นาที ถึงกรุงเทพมหานครผ่านทางท่าอากาศยานนานาชาติภูเก็ต มีพื้นที่รับผิดชอบ 4.00 ตารางกิโลเมตร หรือคิดเป็นพื้นที่ประมาณ 2,500.00 ไร่  มีสถานที่สำคัญภายในเทศบาล ได้แก่ วัดพระนางสร้างและวัดพระทอง (วัดพระผุด) ภายในวัดยังมีพิพิธภัณฑสถานวัดพระทองซึ่งเป็นที่เก็บรวบรวมโบราณวัตถุ ข้าวของเครื่องใช้ของชาวภูเก็ต
# องค์การบริหารส่วนตำบลเชิงทะเล
องค์การบริหารส่วนตำบลเชิงทะเล เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–6 และพื้นที่บางส่วนของหมู่ที่ 1 ของตำบลเชิงทะเล (เฉพาะนอกเขตเทศบาลตำบลเชิงทะเล) ในท้องที่อำเภอถลาง จังหวัดภูเก็ต เดิมมีฐานะเป็นสภาตำบลเชิงทะเลใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเชิงทะเลในวันที่ 3 มีนาคม พ.ศ. 2538 ปัจจุบันเขตองค์การบริหารส่วนตำบลเชิงทะเลมีประชากร 11,739 คน

พื้นที่องค์การบริหารส่วนตำบลเชิงทะเลประกอบไปด้วย 6 หมู่บ้านในตำบลเชิงทะเล แบ่งเป็นครอบคลุมเต็มพื้นที่ 5 หมู่บ้าน ได้แก่ หมู่ที่ 2 บ้านบางเทา, หมู่ที่ 3 บ้านหาดสุรินทร์, หมู่ที่ 4 บ้านป่าสัก, หมู่ที่ 5 บ้านบางเทานอก, หมู่ที่ 6 บ้านโคกโตนด และครอบคลุมพื้นที่บางส่วน 1 หมู่บ้าน ได้แก่ หมู่ที่ 1 บ้านเชิงทะเล ซึ่งอีกส่วนของหมู่บ้านอยู่ในเขตเทศบาลตำบลเชิงทะเล มีพื้นที่รับผิดชอบ 37.1 ตารางกิโลเมตร หรือคิดเป็นพื้นที่ 23,187.5 ไร่
# องค์การบริหารส่วนตำบลเทพกระษัตรี
องค์การบริหารส่วนตำบลเทพกระษัตรี เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4–6, 8–11 และพื้นที่บางส่วนของหมู่ที่ 1–3, 7 ของตำบลเทพกระษัตรี (เฉพาะนอกเขตเทศบาลตำบลเทพกระษัตรี) ในท้องที่อำเภอถลาง จังหวัดภูเก็ต เดิมมีฐานะเป็นสภาตำบลเทพกระษัตรีใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลเทพกระษัตรีในวันที่ 3 มีนาคม พ.ศ. 2538 ปัจจุบันเขตองค์การบริหารส่วนตำบลเทพกระษัตรีมีประชากร 15,899 คน

พื้นที่องค์การบริหารส่วนตำบลเทพกระษัตรีประกอบไปด้วย 11 หมู่บ้านในตำบลเทพกระษัตรี แบ่งเป็นครอบคลุมเต็มพื้นที่ 7 หมู่บ้าน ได้แก่ หมู่ที่ 4 บ้านดอน, หมู่ที่ 5 บ้านเมืองใหม่, หมู่ที่ 6 บ้านแหลมทราย, หมู่ที่ 8 บ้านพรุสมภาร, หมู่ที่ 9 บ้านป่าครองชีพ, หมู่ที่ 10 บ้านท่ามะพร้าว, หมู่ที่ 11 บ้านควน และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 บ้านตะเคียน, หมู่ที่ 2 บ้านแขนน, หมู่ที่ 3 บ้านเหรียง, หมู่ที่ 7 บ้านนาใน อีกส่วนของหมู่บ้านทั้งสี่อยู่ในเขตเทศบาลตำบลเทพกระษัตรี มีพื้นที่รับผิดชอบ 78.4 ตารางกิโลเมตร หรือคิดเป็นพื้นที่ 49,000.0 ไร่
# มิสอีโคทีนอินเตอร์เนชันแนล
มิสอีโคทีนอินเตอร์เนชันแนล  เป็นการประกวดความงามที่จัดขึ้นเป็นประจำทุกปีโดยการเชิญตัวแทนจากประเทศต่างๆ ซึ่งจัดทำขึ้นในปี 2019 เพื่อดูแลโลกและส่งเสริมการท่องเที่ยวด้านสิ่งแวดล้อม ในแต่ละประเทศและ อียิปต์ประเทศเจ้าภาพการแข่งขัน

 ผู้ดำรงตำแหน่ง 
 ปี ประเทศ ผู้ดำรงตำแหน่ง  สถานที่จัดประกวด ผู้เข้าประกวด2023เอ็นห์เล มดาเคน - Enhle Mdakane ชาร์มเอลชีค, อียิปต์192022เฌอริชา จันทร์ดา - Cherisha Chanda มาร์ซ่า อลาม, อียิปต์212021 หวู่ ฮูเยน เดีย - Vu Huyen Dieu ฮูร์กาดา, อียิปต์242020โรเบอร์ตา แองเจลา ทามอนดง - Roberta Angela Tamondong192019มาเรีย เอดูอาร์ดา วาล็อตโต้ - Maria Eduarda Valotto ไคโร, อียิปต์25

 เรียงลำดับสัญชาติของผู้ชนะเลิศ 
 ประเทศ จำนวน ปีที่ชนะ 1 2023202220212020 2019

 รองชนะเลิศ 
ปีรองอันดับ 1รองอันดับ 2รองอันดับ 3รองอันดับ 42023Anna HoangAnthea TofaniAnouck van HeerdenPhoebe Huang2022Francesca Beatriz McLellandMia AlvillarArianna VictoriaMalak Badr2021 Tatyana Austria Lia Macias Cameroon lommelen Habiba Osman2020 Jordan van Rensburg Danielle Dolk Kenzy Elzeiny Cecilia Romero 2019 Beatriz Mota Nour Yasser  

 ตัวแทนประเทศไทย 
 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ2022ไลวินท์ หาญสลับศรี สมุทรปราการเข้ารอบ 11 คนสุดท้าย
# การแพร่กระจายทางวัฒนธรรม
ในมานุษยวิทยาวัฒนธรรมและภูมิศาสตร์วัฒนธรรม การแพร่กระจายทางวัฒนธรรม  ซึ่งเป็นแนวคิดที่สร้างโดยลีโอ โฟรเบนิอุส ในสิ่งพิมพ์ Der westafrikanische Kulturkreis ในปี ค.ศ. 1897/98 หมายถึงการแพร่กระจายของรายการต่าง ๆ เช่น ความคิด รูปแบบ ศาสนา เทคโนโลยี ภาษา ทางวัฒนธรรมในหมู่ปัจเจกบุคคล ภายในวัฒนธรรมเดียวหรือจากวัฒนธรรมหนึ่งไปอีกวัฒนธรรมหนึ่ง แตกต่างจากการแพร่กระจายของนวัตกรรมภายในวัฒนธรรมเจาะจง ตัวอย่างของการแพร่กระจาย ได้แก่ การแพร่กระจายของรถม้าศึกและการถลุงเหล็กในยุคโบราณ และการใช้รถยนต์และชุดธุรกิจของตะวันตกในศตวรรษที่ 20

 ประเภท 
การแพร่กระจายทางวัฒนธรรมที่สำคัญห้าประเภทได้แก่: 
 การแพร่กระจายขยาย: นวัตกรรมหรือแนวคิดที่พัฒนาในพื้นที่ต้นทางและยังคงแข็งแกร่งอยู่ที่นั่นในขณะเดียวกันก็แผ่ออกไปสู่ส่วนอื่น ๆ ซึ่งอาจรวมถึงการแพร่กระจายตามลำดับชั้น สิ่งกระตุ้น และติดต่อ 
 การแพร่กระจายย้ายถิ่นฐาน: แนวคิดหรือนวัตกรรมที่อพยพไปยังพื้นที่ใหม่ โดยทิ้งต้นกำเนิดหรือแหล่งที่มาของลักษณะทางวัฒนธรรมไว้เบื้องหลัง 
 การแพร่กระจายตามลำดับชั้น: แนวคิดหรือนวัตกรรมที่แพร่กระจายโดยการย้ายจากที่ใหญ่ไปยังที่เล็กกว่า มักจะไม่คำนึงถึงระยะห่างระหว่างสถานที่ และมักได้รับอิทธิพลจากชนชั้นสูงในสังคม 
 การแพร่กระจายติดต่อ: ความคิดหรือนวัตกรรมที่แพร่กระจายโดยอาศัยการติดต่อระหว่างบุคคลภายในประชากรที่กำหนด 
 การแพร่กระจายจากสิ่งกระตุ้น: แนวคิดหรือนวัตกรรมที่แพร่กระจายโดยยึดติดอยู่กับแนวคิดอื่น 

 กลไก  
การแพร่กระจายทางวัฒนธรรมสามารถเกิดขึ้นได้หลายวิธี การย้ายถิ่นของประชากรจะนำวัฒนธรรมของพวกเขาติดตัวไปด้วย ผู้มาเยือนข้ามวัฒนธรรม เช่น พ่อค้า นักสำรวจ ทหาร นักการทูต ทาส และช่างฝีมือ สามารถถ่ายทอดความคิดได้ การแพร่กระจายของเทคโนโลยีมักเกิดขึ้นโดยสังคมหนึ่งที่ดึงดูดนักวิทยาศาสตร์หรือคนงานที่มีทักษะด้วยการจ่ายเงินหรือการจูงใจอื่น ๆ การแต่งงานข้ามวัฒนธรรมระหว่างสองวัฒนธรรมที่อยู่ใกล้เคียงก็มีส่วนเช่นกัน ในบรรดาสังคมผู้รู้หนังสือ การแพร่กระจายสามารถเกิดขึ้นได้ทางจดหมาย หนังสือ และในยุคปัจจุบันผ่านสื่ออิเล็กทรอนิกส์ 

กลไกการแพร่กระจายมีสามประเภท: 

 การแพร่กระจายโดยตรง: เกิดขึ้นเมื่อสองวัฒนธรรมอยู่ใกล้กันมาก ส่งผลให้เกิดการแต่งงาน การค้าขาย และแม้กระทั่งการทำสงครามระหว่างกัน ตัวอย่างของการแพร่กระจายโดยตรงคือระหว่างสหรัฐอเมริกาและแคนาดา ซึ่งผู้คนที่อาศัยอยู่บริเวณชายแดนของสองประเทศนี้เล่นทั้งฮอกกี้ ซึ่งเริ่มขึ้นในแคนาดา และเบสบอล ซึ่งเป็นที่นิยมในวัฒนธรรมอเมริกัน 
 การแพร่กระจายบังคับ: เกิดขึ้นเมื่อวัฒนธรรมหนึ่งปราบปราม (พิชิตหรือกดขี่ข่มเหง) วัฒนธรรมอื่นและบังคับขนบธรรมเนียมของตนเองต่อผู้คนที่ถูกยึดครอง ตัวอย่างคือการบังคับศาสนาคริสต์กับชนพื้นเมืองในอเมริกาโดยสเปน ฝรั่งเศส อังกฤษ และโปรตุเกส หรือการบังคับศาสนาอิสลามกับชาวแอฟริกาตะวันตกโดยชาวฟูลาหรือของชาวจังหวัดนูเรสถานโดยชาวอัฟกัน 
 การแพร่กระจายทางอ้อม: เกิดขึ้นเมื่อวัฒนธรรมถูกส่งผ่านจากวัฒนธรรมหนึ่งผ่านพ่อค้าคนกลางไปยังอีกวัฒนธรรมหนึ่ง โดยที่วัฒนธรรมแรกและวัฒนธรรมหลังไม่ได้สัมผัสกันโดยตรง ตัวอย่างเช่น มีอาหารเม็กซิกันในแคนาดา เนื่องจากมีสหรัฐอเมริกาอยู่ระหว่างสองประเทศ
# บารับบัส
บารับบัส (Bar ʾAbbaʾ, แปลว่า "บุตรของบิดา" หรือ "บุตรของอาจารย์") หรือที่เรียกว่า เยซู บารับบัส (Yeshua Bar ʾAbbaʾ) ในบางต้นฉบับ เป็นบุคคลที่ถูกกล่าวถึงในพันธสัญญาใหม่ เป็นกบฏที่ถูกจับกุมโดยข้าหลวงโรมันในเวลาเดียวกันกับพระเยซู และเป็นผู้ที่ป็อนติอุส ปีลาตุส (ปีลาต) ปล่อยตัวเป็นอิสระในเทศกาลปัสกาในกรุงเยรูซาเลม ในขณะที่ยังคุมตัวพระเยซูในฐานะนักโทษ

เรื่องราวในคัมภีร์ไบเบิล
จากในพระวรสารในสารบบทั้งสี่ฉบับระบุถึงธรรมเนียมของเทศกาลปัสกาในกรุงเยรูซาเลมที่ให้ปีลาตข้าหลวงแคว้นยูเดียลดโทษประหารชีวิตของนักโทษคนหนึ่งจากการเรียกร้องของฝูงชน ในเหตุการณ์ครั้งนั้นได้มีการเสนอต่อฝูงชนให้เลือกบารับบัสหรือพระเยซูที่จะถูกปล่อยตัวจากการควบคุมของโรมัน จากความในพระวรสารสหทรรศน์ได้แก่มัทธิว(มัทธิว 27:15-26),มาระโก (มาระโก 15:6-15), และ ลูกา (ลูกา 23:13-25) กับความในพระวรสารนักบุญยอห์น (ยอห์น 18:38-19:16) ฝูงชนเลือกให้ปล่อยตัวบารับบัสและให้ตรึงกางเขนพระเยซูชาวนาซาเรธ ปีลาตยอมรับอย่างไม่เต็มใจต่อข้อเรียกร้องของฝูงชน มีข้อความหนึ่งพบในพระวรสารนักบุญมัทธิว เป็นคำพูดของฝูงชน (ที่กล่าวถึงพระเยซู) ว่า "ให้ความผิดเรื่องความตายของเขาตกอยู่กับเราและลูก ๆ ของเรา" (มัทธิว 27:25) 

พระวรสารนักบุญมัทธิวกล่าวถึงบารับบัสเพียงว่าเป็น "นักโทษอุกฉกรรจ์" (มัทธิว 27:16) พระวรสารนักบุญมาระโกและลูกากล่าวถึงบารับบัสว่าเป็นผู้ร่วมใน στάσις (stasis, จลาจล)  อาจเป็น "ผู้ร่วมในกบฏต้านอำนาจของโรมันหลายครั้ง" ผู้ก่อเหตุฆ่าคนตาย (มาระโก 15:7, ลูกา 23:19) Robert Eisenman กล่าวว่าในยอห์น 18:40 กล่าวถึงบารับบัสว่าเป็น λῃστής (lēstēs, "โจร") "คำที่โยเซพุสมักใช้เมื่อพูดถึงนักปฏิวัติ"

มีพระวรสารสามฉบับที่กล่าวถึงธรรมเนียมในเทศกาลปัสกาที่ข้าหลวงโรมันต้องปล่อยตัวนักโทษตามการเลือกของฝูงชน ได้แก่ มาระโก 15:6, มัทธิว 27:15 และยอห์น 18:39 ฉบับสำเนาในยุคหลังของพระวรสารนักบุญลูกาก็มีข้อความที่สอดคล้องกัน (ลูกา 23:17) แม้จะไม่ปรากฏข้อความนี้ในต้นฉบับที่เก่าแก่ที่สุด อาจมีการแทรกข้อความเพิ่มเติมในภายหลังเพื่อให้พระวรสารนักบุญลูกามีความสอดคล้องกับพระวรสารอื่น

ธรรมเนียมการปล่อยตัวนักโทษที่เยรูซาเลมในเทศกาลปัสกาเป็นที่รู้จักในหมู่นักศาสนศาสตร์ในชื่อ Paschal Pardon แต่ธรรมเนียมนี้ (ไม่ว่าจะในช่วงเทศกาลปัสกาหรือช่วงเวลาอื่น ๆ) ไม่มีบันทึกในเอกสารทางประวัติศาสตร์ใด ๆ นอกจากในพระวรสาร ทำให้นักวิชาการบางส่วนตั้งคำถามเกี่ยวกับข้อเท็จจริงทางประวัติศาสตร์และอ้างว่าธรรมเนียมเช่นนี้เป็นเพียงเรื่องที่แต่งขึ้นมาโดยผู้เขียนคัมภีร์ไบเบิล
# รัฐบัญญัติการเกษตรอินเดีย พ.ศ. 2563
กลุ่มรัฐบัญญัติการเกษตรอินเดีย พ.ศ. 2563  หรือที่เรียกกันว่า ฟาร์มบิลส์  เป็นรัฐบัญญัติสามฉบับที่ริเริ่มขึ้นโดยรัฐสภาอินเดียในเดือนกันยายน 2020 โดยโลกสภาผ่านร่างกฎหมายในวันที่ 17 กันยายน 2020 และราชยสภาผ่านร่างกฎหมายในวันที่ 20 กันยายน 2020 ประธานาธิบดีอินเดีย ราม นาถ โกวินท์ ลงนามประกาศใช้กฎหมายในวันที่ 27 กันยายน 2020 

กฎหมายเมื่อถูกบังคับใช้จะเปิดเสรีตลาดค้าส่งสินค้าการเกษตรที่ควบคุมโดยรัฐ ส่งผลให้เกษตรกรสามารถขายผลิตผลแก่อุตสาหกรรมแปรรูปอาหารได้โดยตรงโดยไม่มีรัฐเป็นตัวกลาง ระบบใหม่นี้ทำให้เกษตรกรอินเดียกลัวว่าจะเสียผลประโยชน์เนื่องจากราคาซื้อชายขั้นต่ำที่กำหนดโดยรัฐจะหมายไป และส่งผลให้ราคาขายผลิตผลทางการเกษตรถูกกดโดยผู้ค้าที่ไม่ใช่รัฐ กฎหมายสามฉบับนี้นำไปสู่การประท้วงใหญ่ทั่วประเทศของเกษตรกร

ในวันที่ 12 มกราคม 2021 ศาลสูงสุดอินเดีย สั่งระงับกฎหมายทั้งสามฉบับชั่วคราว (stayed the implementation) และให้แต่งตั้งคณะกรรมการเพื่อศึกษาและรับฟังความไม่พึงพอใจของเกษตรกร (farmer grievances) จากการบังคับใช้กฎหมายนี้ ในวันที่ 19 พฤศจิกายน 2021 นเรนทระ โมที นายกรัฐมนตรี ประกาศผ่านทางโทรทัศน์เนื่องในโอกาสวันคุรปุรับว่ารัฐบาลจะทำการเพิกถอนกฎหมายในรอบการประชุมสภาครั้งถัดไปในเดือนธันวาคม ในวันที่ 1 ธันวาคม 2021 ได้มีการเพิกถอนการใช้กฎหมายอย่างเป็นทางการ

บรรดาผู้เชี่ยวชาญทางด้านการเมืองอินเดียมองว่าการที่โมทีถอนกฎหมายนี้เป็นผลจากการเลือกตั้งสภานิติบัญญัติรัฐปัญจาบ และ รัฐอุตตรประเทศ ที่จะมีขึ้นในปี 2022 ทั้งสองรัฐมีประชากรเป็นเกษตรกรที่ต่อต้านกฎหมายสามฉบับนี้เป็นส่วนใหญ่
# การปะทุของเขาเซอเมรู พ.ศ. 2564
การปะทุของเขาเซอเมรู ภูเขาไฟในจังหวัดชวาตะวันออกบนเกาะชวา ประเทศอินโดนีเซีย เริ่มต้นขึ้นในวันที่ 4 ธันวาคม พ.ศ. 2564 การปะทุเริ่มต้นขึ้นหลังการสะสมของหยาดน้ำฟ้ามีความหนักจนส่งผลให้โดมลาวาบนยอดถล่ม การไหลแบบไพโรคลาสติก (Pyroclastic flows) และลาฮาร์ (lahars) จากภูเขาไฟส่งผลให้บ้านเรือนอย่างน้อย 5,205 หลังคาเรือนและสิ่งก่อสร้างสาธารณะอีกจำนวนมากได้รับความเสียหาย มีผู้เสียชีวิตอย่างน้อย 69 คน บาดเจ็บอีก 104 คน ส่วนอีกมากกว่า 5 คนหายตัวไป
# วัดป่ามะไฟ
วัดป่ามะไฟ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไม้ลาย อำเภอเมืองปราจีนบุรี จังหวัดปราจีนบุรี และเป็นที่ตั้งของสำนักปฏิบัติธรรมประจำจังหวัดปราจีนบุรี แห่งที่ 5

วัดป่ามะไฟตั้งวัด เมื่อ พ.ศ. 2368 ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2518 เดิมชื่อ วัดอุดมผล ชาวบ้านเรียก วัดนอก เปลี่ยนชื่อมาเป็น "วัดป่ามะไฟ" เมื่อ พ.ศ. 2487 เมื่อพิจารณาจากหลักฐานขุดพบชิ้นส่วนพระพุทธรูปแกะสลักด้วยหินทราย ซึ่งสันนิษฐานว่าสร้างในสมัยพระเจ้าอู่ทอง ยังพบวิหารเล็กทรงเครื่องแต่หากพังเหลือเพียงกำแพง

แต่เดิมมีสภาพทรุดโทรม จนกระทั่ง พ.ศ. 2489 ในสมัยหลวงพ่อเส็งเป็นเจ้าอาวาส ท่านได้พัฒนาถาวรวัตถุอย่างต่อเนื่อง เช่น  อุโบสถ วิหาร ศาลาการเปรียญ ฌาปนสถาน จนได้รับเลือกจากกรมการศาสนาให้เป็นวัดพัฒนาตัวอย่าง ในปี พ.ศ. 2520 และเป็นวัดพัฒนาตัวอย่างดีเด่น” ในปี พ.ศ. 2523

อาคารเสนาสะที่สำคัญ ได้แก่ อุโบสถ กว้าง 14 เมตร ยาว 63 เมตร สร้างเสร็จเมื่อ พ.ศ. 2531 ศาลาการเปรียญ กว้าง 15 เมตร ยาว 45 เมตร สร้างเสร็จเมื่อ พ.ศ. 2525 ศาลาธรรมสังเวช กว้าง 14 เมตร ยาว 37 เมตร สร้างเสร็จเมื่อ พ.ศ. 2510 วิหารสมเด็จพระพุฒาจารย์ (โต พรหมรังสี) กว้าง 10 เมตร ยาว 12 เมตร สร้างเสร็จเมื่อ พ.ศ. 2537 เจดีย์ธาตุ กว้าง 9 เมตร ยาว 9 เมตร สร้างเสร็จเมื่อ พ.ศ. 2547 และกุฎิกัมมัฏฐานกว้าง 4 เมตร ยาว 4 เมตร จำนวน 70 หลัง
# เครื่องบินดำดิ่งทิ้งระเบิด
เครื่องบินดำดิ่งทิ้งระเบิด คืออากาศยานที่พุ่งตรงไปที่เป้าหมายเพื่อให้การทิ้งระเบิดแม่นยำยิ่งขึ้น การดำดิ่งไปยังเป้าหมายทำให้วิถีของระเบิดง่ายขึ้น และช่วยให้นักบินมองเห็นได้ตลอดการทิ้งระเบิด วิธีนี้ทำให้สามารถโจมตีเป้าหมายและเรือรบได้ ซึ่งยากต่อการโจมตีด้วยเครื่องบินทิ้งระเบิดทั่วไปที่รักษาระดับเพดานบิน

หลังสงครามโลกครั้งที่ 2 การเพิ่มขึ้นของอาวุธนำวิถีที่แม่นยำและการป้องกันอากาศยานที่ปรับปรุงให้ดีขึ้น—ทั้งตำแหน่งปืนคงที่และการสกัดกั้นเครื่องบินขับไล่—นำไปสู่การเปลี่ยนแปลงขั้นพื้นฐานในการทิ้งระเบิดดำดิ่ง โดยอาวุธชนิดใหม่ เช่น จรวดมีความแม่นยำมากขึ้นจากมุมกดที่เล็กกว่าและจากระยะไกลกว่า สามารถติดตั้งได้กับเครื่องบินเกือบทุกชนิดรวมทั้งเครื่องบินขับไล่ ทำให้ปฏิบัติการมีประสิทธิภาพมากขึ้นโดยไม่มีช่องโหว่เช่นการใช้เครื่องบินทิ้งระเบิดดำดิ่ง ซึ่งต้องการการครองอากาศที่เหนือกว่าเพื่อปฏิบัติการอย่างมีประสิทธิภาพ

 วิธีการ 
เครื่องบินทิ้งระเบิดชนิดนี้ดำดิ่งในมุมสูงชัน โดยปกติระหว่าง 45 ถึง 60 องศา หรือแม้กระทั่งถึง 80 องศาเกือบเป็นแนวดิ่งด้วยเครื่องบิน ยุงเคิร์ส ยู 87 ดังนั้นจึงจำเป็นต้องดึงเครื่องขึ้นอย่างกะทันหันหลังจากทิ้งระเบิด สิ่งนี้สร้างความเครียดให้กับทั้งนักบินและเครื่องบิน ดังนั้นจึงต้องการเครื่องบินที่มีโครงสร้างแข็งแรงที่มีการชะลอการดำดิ่งให้ช้าลง สิ่งนี้จำกัดรุ่นการออกแบบเหลือเพียงเครื่องบินทิ้งระเบิดเบาที่สามารถบรรทุกอาวุธในพิกัดประมาณ 1,000 ปอนด์ (450 กก.) แม้ว่าจะมีเครื่องบางรุ่นที่ใหญ่กว่า ตัวอย่างที่มีชื่อเสียงที่สุดคือ ยุงเคิร์ส ยู 87 "ชตูคา" ซึ่งใช้กันอย่างแพร่หลายในช่วงเริ่มต้นของสงครามโลกครั้งที่สอง เครื่องบินทิ้งระเบิดไอจิ ดี3เอ "วาล" ซึ่งจมเรือรบของฝ่ายสัมพันธมิตรในช่วงสงครามมากกว่าเครื่องบินของฝ่ายอักษะอื่น ๆAngelucci and Matricasrdi p. 142Casey p. 87Worth p. 170 และดักลาส เอสบีดี ดอนท์เลสส์ ซึ่งจมเรือของญี่ปุ่นมากกว่าเครื่องบินพันธมิตรประเภทอื่น ๆ เอสบีดี ดอนท์เลสส์ ช่วยให้ชนะในยุทธนาวีที่มิดเวย์ เป็นส่วนสำคัญในชัยชนะที่ยุทธนาวีที่ทะเลคอรัล และต่อสู้ในการรบของสหรัฐทุกครั้งที่เกี่ยวข้องกับเรือบรรทุกเครื่องบินParker, Dana T. Building Victory: Aircraft Manufacturing in the Los Angeles Area in World War II, pp. 25–28, Cypress, California, 2013. .Klein, Maury. A Call to Arms: Mobilizing America for World War II, p. 460, Bloomsbury Press, New York, New York, 2013. .

 รายชื่อเครื่องบินดำดิ่งทิ้งระเบิด 
thumb|ยุงเคิร์ส ยู 87
 ยุงเคิร์ส ยู 87
 ดักลาส เอสบีดี ดอนท์เลสส์
 ไอจิ ดี3เอ
 เคอร์ทิสส์ เอสบี2ซี เฮลไดเวอร์
 โยโกซูกะ ดี4วาย
 แบล็กเบิร์น สคัว
 เปตล์ยากอฟ พี-2
 แฟร์รี่ย์ บาราคูด้า
 ลัวร์-นีเออร์ปอร์ต แอลแอ็น.401
 ไอจิ บี7เอ

 นักบินเครื่องบินดำดิ่งทิ้งระเบิดที่มีชื่อเสียง 
 ฮันส์-อุลริช รูเดิล
 ริชาร์ด ฮอลซี เบสต์
 คาคูอิจิ ทากาฮาชิ
 นอร์แมน ไคลส์
 คิโยโตะ ฟูรูตะ
# ควิก, ดรอว์!
ควิก, ดรอว์!  เป็นเกมออนไลน์ที่พัฒนาโดยกูเกิลซึ่งท้าทายให้ผู้เล่นวาดภาพสิ่งของหรือแนวคิดและใช้ปัญญาประดิษฐ์แบบโครงข่ายประสาทเทียมเพื่อคาดเดาภาพที่ปรากฏ ปัญญาประดิษฐ์เรียนรู้จากภาพวาด ทำให้มีทักษะในการทายถูกมากขึ้นในอนาคต เกมนี้มีความคล้ายกับPictionary ตรงที่ผู้เล่นมีเวลาวาดจำกัด (20 วินาที) แนวคิดของคำมีตั้งแต่แบบง่าย ๆ อย่าง 'เท้า' จนถึงระดับซับซ้อนกว่าอย่าง 'การอพยพของสัตว์'
# วัดแสนสุขสุทธิวราราม
วัดแสนสุขวิสุทธิวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแสนสุข อำเภอเมืองชลบุรี จังหวัดชลบุรี มีพื้นที่กว้างกว่า 30 ไร่

วัดแสนสุขวิสุทธิวราราม หรือ วัดแสนสุข ตั้งวัดเมื่อวันที่ 13 กรกฎาคม พ.ศ. 2513 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2563

อาคารเสนาสนะที่สำคัญ ได้แก่ มหาเจดีย์เกตุแก้วจุฬามณีอาสนสุขมหาวิหาร มีลักษณะคล้ายเจดีย์วัดอัษฎางคนิมิตรบนเกาะสีชัง รอบด้านทั้ง 4 ทิศของมหาเจดีย์ล้อมรอบด้วยพญานาค 7 เศียร ซึ่งผู้สร้างคือนางง้วย กาญจนวิสิษฐผล เจ้าของและผู้ก่อตั้งบริษัทจิ้วฮวด จำกัด ภายในมหาเจดีย์มีพระประธานสีทองอร่ามองค์ใหญ่ องค์พระประธานถูกล้อมรอบด้วยเสา 8 ต้น นอกจากนั้นวัดยังมีประติมากรรมปูนปั้นแดนสวรรค์ เมืองนรก มีศาลาจัตุรมุขที่ประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัว บริเวณแสดงภาพเทพเจ้าตามลัทธิศาสนาต่าง ๆ เช่น กำเนิดพระเยซู เจ้าแม่กวนอิม เทพแห่งศาสนาพราหมณ์หรือ 18 อรหันต์
# กนอยนอ (เทศมณฑลลิปนอ)
กนอยนอ (,) เป็นหมู่บ้านในเทศบาลบอบรอฟนีกี เทศมณฑลลิปนอ จังหวัดกูยาวือ-ปอมอแช ประเทศโปแลนด์ ตั้งอยู่ห่างจากบอบรอฟนีกีไปทางตะวันออก  ห่างจากลิปนอไปทางตะวันตกเฉียงใต้  และห่างจากของทอรูนไปทางตะวันออกเฉียงใต้
# วัดพระทอง
วัดพระทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพกระษัตรี อำเภอถลาง จังหวัดภูเก็ต มีที่ดินตั้งวัดเนื้อที่ 30 ไร่ 3 งาน 98 ตารางวา มีที่ธรณีสงฆ์ 2 แปลง เนื้อที่ 18 ไร่

วัดพระทองตั้งวัดเมื่อ พ.ศ. 2328 ได้รับพระราชทานวิสุงคามสีมาเมื่อวันที่ 10 ตุลาคม พ.ศ. 2523 มีพระพุทธรูปโบราณ มีลักษณะครึ่งองค์โผล่จากพื้น และมีอีกเรื่องเล่าว่า เมื่อคราวพระเจ้าปดุงมาตีเมืองถลางก็พยายามขุดพระไปด้วย แต่ไม่สามารถนำขึ้นได้เช่นกัน จึงสร้างพระครึ่งองค์ครอบไว้เรียกว่า พระผุด จนเมื่อพระธุดงค์มาปักกลดบริเวณนี้แล้วสร้างวัด โดยอัญเชิญพระผุดเป็นพระประธานในโบสถ์ กล่าวกันว่าพระผุดเป็นพระทองคำ จึงพอกปูนทับลงไปอีกครั้งดังที่เห็นในปัจจุบัน นามของวัดชาวบ้านเรียกแตกต่างกันไปว่า วัดนาใน บ้าง วัดพระผุด บ้าง หรือ วัดพระหล่อคอ ตามลักษณะพระพุทธรูป

วัดยังมีพิพิธภัณฑ์อยู่ข้างโบสถ์พระทอง เป็นที่รวมโบราณวัตถุและเครื่องใช้ของชาวภูเก็ตที่ชาวบ้านนำมาบริจาค ด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2503

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร สร้างเมื่อ พ.ศ. 2524 บานประตูหน้าต่างใช้ไม้สักแกะสลักภาพพุทธประวัติ ภายในอุโบสถมีภาพเขียนเรื่องพาหุง พระเจ้าสิบชาติ พระเวสสันดร พื้นปูด้วยหินอ่อน ศาลาการเปรียญกว้าง 16 เมตร ยาว 52 เมตร เป็นอาคารคอนกรีต 2 ชั้น กุฏิสงฆ์จำนวน 7 หลัง เป็นอาคารไม้และคอนกรีตชั้นเดียวและสองชั้น

รายนามเจ้าอาวาส
 หลวงพ่อสิงห์
 หลวงพ่อไชย
 หลวงพ่อคง
 หลวงพ่อมั่น
 หลวงพ่อพัด
 หลวงพ่อวร
 พลวงพ่อชุ่ม
 หลวงพ่อโต
 หลวงพ่อวอน
 หลวงพ่อเขม
 หลวงพ่อพุธ
 หลวงพ่อรอด
 หลวงพ่อช่วย
 หลวงพ่อไชยศรี
 พระครูวิตถารสมณวัตร (ฝรั่ง) พ.ศ. 2440–2501
 พระครูสุวรรณพุทธาภิบาล (สุขุม) พ.ศ. 2503
# ซีชาง
ซีชาง เดิมเรียกว่า เจี้ยนตู และ เจี้ยนชาง เป็นเมืองหลวงของจังหวัดปกครองตนเองชนชาติอี๋ เหลียงชาน ตอนใต้ของมณฑลเสฉวน สาธารณรัฐประชาชนจีน ในปี 2012 ซีชางมีประชากร 481,796 คน

 ภูมิศาสตร์ 
thumb|left|ซีชาง (ในแผนที่เขียนว่า HSI-CH'ANG (NING-YÜAN)) (1954)

ซีชางตั้งอยู่ในพื้นที่ภูเขาทางตอนใต้ของมณฑลเสฉวน เมืองนี้ตั้งอยู่ทางตะวันออกเฉียงเหนือของเมืองพันจือฮวา ซีชางมีแม่น้ำอันหนิงเป็นแม่น้ำสายหลักในพื้นที่ ซึ่งเป็นธารสาขาของแม่น้ำหย่าหลง แม่น้ำจินชา และแม่น้ำแยงซี ซีชางตั้งอยู่ใกล้ทะเลสาบฉฺยง

 ภูมิอากาศ 

 การขนส่ง 
สถานีรถไฟซีชาง (西昌站) เป็นสถานีหลักบนทางรถไฟเฉิงตู–คุนหมิง หลังจากรถไฟสายด่วนก่อสร้างแล้วเสร็จ ก็ทำให้ลดระยะเวลาการเดินทางไปยังพันจือฮวา เฉิงตู และกว่างหยวนลงอย่างมาก นอกจากนี้ยังมีสถานีอื่น ๆ ได้แก่ สถานีรถไฟซีชางเหนือ และสถานีรถไฟซีชางใต้

เมืองนี้มีสนามบินของตนเองคือ ท่าอากาศยานซีชางชิงชาน ซึ่งเชื่อมต่อกับท่าอวกาศยานโดยทางรถไฟและทางด่วนโดยตรง

ทางด่วนที่ผ่านเมืองซีชาง คือ ทางด่วนปักกิ่ง–คุนหมิง (ทางด่วน G5)

 ท่าอวกาศยาน 

ศูนย์ส่งดาวเทียมซีชางอยู่ห่างจากตัวเมืองไปทางตะวันตกเฉียงเหนือประมาณ  ซึ่งเปิดดำเนินการในปี 1984
# จังหวัดปกครองตนเองชนชาติอี๋ เหลียงชาน
เหลียงชาน (Niep Sha) หรือชื่อทางการเรียกว่า จังหวัดปกครองตนเองชนชาติอี๋ เหลียงชาน เป็นจังหวัดปกครองตนเองครอบคลุมพื้นที่ส่วนใหญ่ในทางตอนใต้ของมณฑลเสฉวน สาธารณรัฐประชาชนจีน มีเมืองหลวง คือ นครซีชาง เหลียงชานมีพื้นที่  และมีผู้อยู่อาศัย 4,858,359 คน (สำมะโน ค.ศ. 2020) อีกทั้งยังมีประชากรชาติพันธุ์อี๋มากที่สุดในประเทศ จากสถิติในปี ค.ศ. 2017 มีชาวอี๋ในพื้นที่กว่าหนึ่งล้านคน เหลียงชานมีหมู่บ้านห่างไกลที่ตั้งอยู่บนหน้าผาจำนวนมาก

ซีชางมีท่าอากาศยานซีชางชิงชาน และเป็นที่ตั้งของศูนย์ส่งดาวเทียมซีชาง จังหวัดนี้ยังมีโครงข่ายทางรถไฟจำนวนมากสำหรับขนส่งทั้งผู้โดยสารและสินค้า

 เขตการปกครอง 
เหลียงชานแบ่งออกเป็น 1 นครระดับอำเภอ, 15 อำเภอ, และ 1 อำเภอปกครองตนเอง

 แผนที่   ชื่อ อักษรจีน พินอิน ภาษาอี๋ ประชากร พื้นที่ (ตร.กม.) ความหนาแน่น(คน/ตร.กม.)นครซีชาง712,4342,655268.33อำเภอหยานหยวน350,1768,38841.74อำเภอเต๋อชาง214,4052,28493.87นครฮุ่ยหลี่430,0664,52795.00อำเภอฮุ่ยตง362,9443,227112.47อำเภอหนิงหนาน170,6731,667102.38อำเภอผู่เก๋อ155,7401,90581.75อำเภอปู้ทัว160,1511,68595.04อำเภอจินหยาง165,1211,587104.04อำเภอเจาเจว๋251,8362,69993.30อำเภอสี่เต๋อ165,9062,20675.20อำเภอเหมี่ยนหนิง351,2454,42379.41อำเภอเยว่ซี269,8962,257119.58อำเภอกานลั่ว195,1002,15690.49อำเภอเหม่ย์กู221,5052,57386.08อำเภอเหลย์ปัว223,8852,93276.35อำเภอปกครองตนเองชนชาติทิเบต มู่หลี่131,72613,2529.94
# รูนแฮลเลิน
รูนแฮลเลิน  เป็นชุมชนในเทศบาลเฮียบี เทศมณฑลอุปซอลา ประเทศสวีเดนที่มีประชากรใน พ.ศ. 2553 อยู่ที่ 217 คน
# ไวรัส SARS-CoV-2 สายพันธุ์แลมบ์ดา
สายพันธุ์แลมบ์ดา มีอีกชื่อว่า สายพันธุ์ C.37 เป็นสายพันธุ์หนึ่งของไวรัส SARS-CoV-2 ซึ่งเป็นไวรัสที่ก่อให้เกิดโควิด-19 โดยพบผู้ติดเชื้อครั้งแรกที่ประเทศเปรูในเดือนสิงหาคม ค.ศ. 2020 ในวันที่ 14 มิถุนายน ค.ศ. 2021 ทางองค์การอนามัยโลกตั้งชื่อเป็นสายพันธุ์แลมบ์ดา และจัดให้เป็นสายพันธุ์ที่น่าสนใจ Updated frequently. สายพันธุ์นี้แพร่เชื้อไปอย่างน้อย 30 ประเทศทั่วโลก และเป็นที่รู้จักว่ามีความต้านทานต่อแอนติบอดีลบล้างฤทธิ์มากกว่าเมื่อเทียบกับสายพันธุ์อื่น ๆ มีหลักฐานเสนอแนะว่าสายพันธุ์แลมบ์ดาแพร่เชื้อและต้านทานต่อวัคซีนได้มากกว่าสายพันธุ์แอลฟาและ/หรือแกมมา
# พุดทะไซ โคจะเลิน
พุดทะไซ โคจะเลิน (เกิด 29 ธันวาคม พ.ศ. 2538) เป็นนักฟุตบอลชาวลาวที่เล่นในตำแหน่งกองกลางให้แก่ทัพหลวง ยูไนเต็ด ในไทยลีก 3 และฟุตบอลทีมชาติลาว

 สโมสรอาชีพ 
 สมุทรปราการ ซิตี้ 
ในวันที่ 9 สิงหาคม พ.ศ. 2564 เขาได้เปิดตัวกับสมุทรปราการ ซิตี้ ในไทยลีก โดยเขาจะสวมเสื้อหมายเลข 28 ให้กับสโมสร ต่อมาในวันที่ 5 กันยายน พ.ศ. 2564 เขาได้ลงเล่นนัดแรกให้กับสโมสรในการแข่งขันไทยลีก ฤดูกาล 2564–65 ในฐานะตัวสำรอง ช่วยให้ทีมบุกไปเสมอกับสิงห์ เชียงราย ยูไนเต็ด 2–2

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู นครปฐม ยูไนเต็ด 2562 ไทยลีก 3 25  1  1  0  3  1 — —  29  2 2563–64 ไทยลีก 2 22  2  0  0 — — —  22  2 สมุทรปราการ ซิตี้ 2564–65 ไทยลีก 22  0  0  0  0  0 — —  22  0
# บ็อบ โดล
รอเบิร์ท จอเซฟ โดล (22 กรกฎาคม 1923 – 5 ธันวาคม 2021) เป็นนักการเมือง ทนายความ และทหารผ่านศึกชาวอเมริกัน สมาชิกสภาสูงสหรัฐจากรัฐแคนซัสจากปี 1969 ถึง 1996 อดีตผู้นำสภาสูงพรรครีพับลิกัน, ผู้นำเสียงข้างมากสภาสูง เขาดำรงตำแหน่งสมาชิกสภาสูงเป็นเวลา 27 ปี และก่อนหน้านั้นเคยเป็นสมาชิกสภาผู้แทนจากปี 1961 ถึง 1969 โดลเคยถูกเสนอชื่อลงเลือกตั้งประธานาธิบดีจากพรรครีพับลิกันในการเลือกตั้งปี 1996 และถูกเสนอชื่อลงเลือกตั้งเป็นรองประธานาธิบดีในการเลือกตั้งปี 1976

ประธานาธิบดีเจอรัลด์ ฟอร์ด เลือกโดลเป็นคู่ลงเลือกตั้งในปี 1976 หลังรองประธานาธิบดี เนลสัน ร็อกเฟลเลอร์ ถอนตัวออกจากตำแหน่ง ฟอร์ดพ่ายแพ้ให้กับผู้สมัครจากพรรคเดโมแครตจิมมี คาร์เทอร์ในการเลือกตั้งครั้งนั้น โดลลงสมัครเป็นตัวแทนลงเลือกตั้งประธานาธิบดีในพรรคในปี 1980 แต่ก็ถอนตัวไม่นานหลัวจากนั้น กระทั่งในปี 1988 ซึ่งเขามีแนวโน้มชนะเป็นตัวแทนพรรคลงสมัครประธานาธิบดี แต่ก็แพ้ให้กับจอร์จ เอช ดับเบิลยู บุช ท้ายที่สุดในปี 1996 โดลได้รับเลือกเป็นตัวแทนพรรคลงสมัครประธานาธิบดี คู่กับตัวแทนรองประธานาธิบดี แจ็ก เคมป์ โดลลาออกจากสภาสูงหลังแคมเปญประธานาธิบดีในปี 1996 และออกจากวงการเมืองนับจากนั้น
# วัดพันแหวน
วัดพันแหวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ เจ้าอาวาสปัจจุบัน คือ พระครูสิริปริยัตยานุศาสก์,ดร. คุตฺตสีโล

วัดพันแหวนสร้างเมื่อ พ.ศ. 2040 ตั้งวัดเมื่อ พ.ศ. 2060 สร้างโดยขุนนางยศพันชื่อว่า แหวน จึงเรียกชื่อวัดว่า "วัดพันแหวน" ตามผู้สร้างวัด ได้รับพระราชทานวิสุงคามสีมาเมื่อ พ.ศ. 2327 พ.ศ. 2475 ถูกขึ้นบัญชีให้เป็นวัดร้าง ภายหลังเมื่อพระอธิการบุญมี โพธิสมฺปนฺโน มาจำพรรษาที่วัดราว พ.ศ. 2510–2519 ได้ทำการบูรณะวิหารเมื่อ พ.ศ. 2512 ฉลองวิหารเมื่อ พ.ศ. 2514 เดิมวิหารสร้างด้วยไม้สักทั้งหลังฝาก็ทำด้วยไม้สักเหมือนกับวิหารวัดพันเตา และได้รื้อหอไตรทิ้งเมื่อ พ.ศ. 2517 ท่านได้บูรณะอุโบสถ และสร้างโรงครัวอีก 1 หลัง ฉลองเมื่อ พ.ศ. 2519 

โบราณวัตถุสถานของวัด ได้แก่ เจดีย์ทรงระฆังศิลปะล้านนาผสมอิทธิพลพม่า ฐานเขียงสี่เหลี่ยมรองรับฐานบัวลูกแก้วอกไก่ย่อเก็จ รองรับเรือนธาตุทรงแปดเหลี่ยมซ้อนกันสามชั้น เหนือขึ้นไปเป็นองค์ระฆัง แต่องค์ระฆังไม่เหลือรูปลักษณ์ให้เห็น เนื่องจากแกะสลักเป็นใบหน้า อาจเป็นพระอินทร์ (หรืออาจเป็นพระพรหม) ถัดไปเป็นปล้องไฉนประดับด้วยฉัตรสีทองบนปลายยอด ที่ฐานเป็นลายสัตว์ประจำปีนักษัตรทั้ง 12 ฐานทั้งสี่มุมมีปูนปั้นช้างสามเศียร และะวิหารศิลปะล้านนา ก่ออิฐถือปูน ทิศเหนือมีมุขยื่นออกไปคลุมบันไดนาคใช้เป็นทางเข้าออกของพระสงฆ์ ด้านหน้ามีบันไดนาค หน้าบันแบบม้าต่างไหม บานประตูลายรดน้ำสีทองรูป